Investikesen long franlaen wokman -COVID
COVID-19 National Tasfos Komiti bae i investigetem olsem wanem wan franlaen wokman blong hem i kasem Coronavirus.
Acting Director blong Public Health, Dr Jenny Stevens, i konfemem wetem VBTC Nius long wik ia.
Dr Stevens i talem se hemi kolosap long wan wik nao we tasfos komiti i no save yet olsem wanem franlaen wokman ia i kasem virus ia.
“Franlaen wokman ia hemi oraet mo stap long kwarentin,” Dr Stevens i talem.
“Ministry blong Health i kat ol efektiv protocol i stap inples blong tekem bak man i kambak long Vanuatu.
“Keis blong wokman ia hemi interesting from oli wok folem ol strik protokol long las tu yia finis.
Dr Stevens i talem se bambae oli mas investiketem tru long interview blong lukluk long sam eria blong impruvum kwiktaem.
Ol repatriation flaet i kobak nomol bageken long wik ia taem kavman i alaoem.
Mo evri franlaen woka oli mas go long kwarentin afta we oli wok long ol flaet we i karem pasenja i kam bak long kaontri.
Vanuatu i gat wan naoia 8 COVID-19 aktiv kes evriwan mo hemi ol boda kwarentin keis.
Praem Minista, Honoroble Bob Loughman, i anaonsem inkris long namba blong pipol we i kasem vaeres ia long wiken ia.
Tri niu kes long ol pasenja ia kam long New Caledonia mo wan hemi involvem wan franlaen woka.
Fes fo COVID kes, tri i kam long flaet blong New Caledonia mo wan long Brisbane.
tpi_Latn tpi_Latn eng_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn